पाएं अपने शहर की ताज़ा ख़बरें और फ्री ई-पेपरडाउनलोड करें
गर्मियां शुरू होते ही शरीर में डिहाइड्रेशन होने लगता है, जिसका सीधा असर हमारी हेल्थ और स्किन पर दिखाई देता है। इससे स्किन सिकुड़ी और सूखी हुई दिखाई देने लगती है। इससे बचने के लिए सिर्फ पानी पीना ही काफी नहीं होता। ऐसे में यह उपाय आपके लिए काफी मददगार साबित होंगे।
1. फेस केयर- चेहरे को धूल और पसीने से बचाकर रखें। इस मौसम में पिंपल्स जल्दी होते हैं इसलिए चेहरे को पानी से तीन-चार बार धोना चाहिए। हर बार फेस वॉश लगाने की जरूरत नहीं है। मुल्तानी मिट्टी, चंदन, रोज वॉटर का भी इस्तेमाल करना चाहिए।
2. नेचुरल मॉइश्चराइजर - अभी विंटर क्रीम लगाना बंद कर दें, ये नुकसान करेगी। लाइट लोशन या सिरम लगाएं। वॉटर और जेल बेस्ड मॉइश्चराइजर लगाएं। एक्सट्रा ऑइली स्किन के लिए मिनरल फेशियल स्प्रे इस्तेमाल कर सकते हैं। ग्लिसरीन और रोज़ वॉटर पानी में डालकर नहा सकते हैं।
3. क्लीनिंग -टोनिंग -मॉइश्चराइजिंग- गर्मी में भी स्किन ड्राय होती है। एसी में बार- बार अंदर-बाहर करने से भी ये ड्राय होती है। सोने से पहले क्लीनिंग टोनिंग मॉइश्चराइजिंग जरूर करें। लगातार पसीने से स्किन के पोर्स बंद हो जाते हैं इसलिए टोनर लगाएं।
4. आईज और लिप्स की देखभाल - दोपहर 12 बजे से शाम 4 बजे के बीच धूप में निकलना पड़े तो सनग्लासेस और लिप बाम जरूर लगाएं।
5. हाइजीन - गर्मी में दो बार नहाएंगे तो स्किन फ्रेश रहेगी, आलस और सुस्ती दूर होगी, घमोरियां हों तो पानी में नीम के पत्ते डालकर नहाएं। हाथ-पैर नमक के पानी में कुछ देर रखने से ब्लड सर्कुलेशन बढ़ता है। इसके बाद विटामिन सी युक्त क्रीम लगा सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn